VISHAL SIKKA
నేను హ్యూలెట్‌ ప్లాకార్డ్‌లో చేరడంలేదు…!
ముంబయి,ఆగస్టు 27 ఇన్ఫోసిస్‌ సిఇఒగా రాజీనామా చేసిన తర్వాత మాజీ సిఇఒ విశాల్‌సిక్కా హ్యూలెట్‌ ప్లాకార్డ్‌ సంస్థలో చేరుతున్నట్లు వస్తున్న వార్తల పై స్పష్టతనిచ్చారు ఈనెల 18వ తేదీ ఆయన తన పదవికి రాజీనామా చేసి నట్లు తెలిసిందే. అమెరికా ఐటి మేజర్‌ హ్యూలెట్‌ప్లాకార్డ్‌ ఎంటర్‌ప్రైజైసెన్‌లో చేరుతున్నట్లు వచ్చిన వార్తల్లో నిజంలేదని ఒక బిజినెస్‌వార్తా సంస్థకు ఇచ్చిన ఇంటర్వ్యూలో పేర్కొన్నారు. ఎవరో కొందరు తనను కావాలనే ఇరికిస్తున్నారని సిక్కాతన ఇంటర్వ్యూలో వెల్లడించారు. 50 ఏళ్ల సిక్కా ఇన్ఫోసిస్‌ వ్యవస్థాపకు లు ఎన్‌ఆర్‌ నారాయణమూర్తి వైపు నుంచి పలు ఆరోపణలు, అభియోగాలను ఎదుర్కొన్న దరిమిలా నిరంతర విమర్శలదాడితోతాను పనిచేయలేనంటూ సిక్కా రాజీనామా చేసిన సంగతి తెలిసిందే. ఒకదశలో నారాయణమూర్తి సిక్కా సిఇఒ కంటే సిటిఒగా పనికొస్తారని వ్యాఖ్యలుచేసినట్లు వచ్చాయి. రాజీనామా చేసిన వెంటనే గతవారంలోనే వైదొలగాలని నిర్ణయించానని అయితేబోర్డు విజ్ఞప్తి మేరకు సర్వీసు అం
తరాయం లేకుండా కొనసాగాలనే నిర్ణయానికి వచ్చినట్లు తెలిపారు. తనపైవచ్చిన పనయా కొనుగోలు అరోపణలు ఇతరత్రా నిరాధారమై నవని అన్నారు. మాజీ ఉన్నతోద్యోగులకు ఎక్కువ భారీ మొత్తంలో వీడ్కోలు ప్యాకేజిలు ఇవ్వడంపై నారాయణమూర్తి ఆక్షేపించారు. 2014 ఆగస్టు ఒకటవ తేదీనుంచి ఇన్ఫోసిస్‌లో తనకెరీర్‌ సవాళ్లతోనే సాగిందనిఅన్నారు మూడేళ్లపాటు ఒక దిగ్గజం లాంటి సంస్థలో పనిచేయగలిగానని, ఉద్యోగులు, క్లయింట్లను వేలాది గా ఇమెయిల్స్‌రావడం తనపై ఉన్న అభిమానానికి నిదర్శనమనిఆయన అన్నారు.